JohanHeinsen/ENO huggingface dataset:
Den Nord-Cimbriske Tilskuer, 1828-08-29
J London gik det Rygte, at Hr. Peel stod i Begreb med at udtræde af det brittiske Ministerium. Ved Hertuginden af Berrys Reise i Frankerig. har nylig følgende comiske Tildragelse fundet Sted i en lille Bye. Ved sit Indtog skulde Hertuginden, modtages af nogle unge Piger, som skulde strøe Blomster, og i Spidsen for hvilke en Datter af en af det første Embedsmænd skulde føre Ordet. Da hun havde ondt ved at indstudere den dertil bestemte Tale, lod hun sig oftere overhøre af en Syepige, der var beskjæftiget med hendes Pynt til Festen. Denne kom ved Talerindens Mangel paa Hukommelse og forlegne Adfærd paa det Jndfald at bortkapre hende: den ufortjente Ære Hun bringer til dette Øiemeed. endeel Veninder sammen, og gaaer Prindsessen, imøde foran Staden. Ved at see de smukke pyntede Piger lader Denne Vognen holde, og, efterat have givet Syepigen de venligste Kjærtran for hendes : vel fremsagte Hylding, kjører Fyrstinden videre. Hun bliver ikke lidet forundret, da hun foran Raadhuset midt iblandt Byens Anthoriteter igjen seer et Chor ligesaadan klædte Piger, som atter nærmer sig Vognen med Blomsterkrandse; men hvor stor er ikke hendes Forhauselse, da den samme Tale begynder Ord for Ord, kun med saameget større Forlegenhed. da Fyrstinden og hendes Damer naturligviis udbryde i en ustandselig Latter. Snart blev imidlertid Sagen forklaret, og den forskrækkede Talerinde trøstet af den naadige Hertuginde.
Den Nord-Cimbriske Tilskuer, 1828-08-29
Den 30te Juli om Aftenen gav det OlsenskeSelskab sin første Forestilling, Hagbarth og Signe, paa Strømbergs Theater i Christiania. Da Dækket. gik ned, løde saavel bifalds som Mishags Attringer. Hr. Olsen (den nys afdøde Hagbartb) fremstillede sig. derpaa atter paa Scenen, for at spørge om Aarsag, til Pibningen. Man modtog ham med bifald, ligesom man vel og kan antage, at Mishaget ei angieham, hans Selskab i Almindelighed eller endnu mindre det herlige Drama; men maaskee den Skuespillerinde, der i Dronningens Rølle var sidst paa St. nen, og hvis underlige Declamation flere Gange frem. kaldte Publicums Latter.
Den Nord-Cimbriske Tilskuer, 1828-08-29
Fra London skrives under 15de August. Det gamle Korn er steget her saaledes, at man næsten slaaes om at faae det til hvilkensomhelst Priis, i Særdeleshed forlanges fremmed Hvede under Laas, og man betalte et Partie Danziger med 56 a 58 Sh. Gammel engelsk Hvede blev villige betalt med 80 S., og saaledes er at gammel Hvede 4 til 6 Sh. høiere. end forrige Torvedag. Havre er ogsaa meget søgt og 2 Sh. dyrere. Hovedomsætningen har fundet Sted i Hvede og Havre, dog bliver ogsaa Byg, Bøn ne og Ærter at holdt i høiere Priser. Meel gjælder 65 Sh., Rug 31 a 32 Sh. De til Indførsel bestemte Gjennemsnitspriser ere: Hvede 51 Shill. Byg 31 Sk. 9d. Havre 21 Sk. 9d. Rug 31 S. 6 d. Bønner 37 S. 9d. Ærter 39 Sk. 10 s. - Og fra Amsterdam meldes under 16de: "Medal Slags Hvede var det igaar meget behageligt, og saavel der som i Rug skeete betydelig Omsætning til forhøiede Priser. Med Byg var det behageligt, og Havre betaltes 8 til 10 Fl høiere. Efterskrivt: Ruger idag atter steget 4 Fl. og Havren ligeledes betalt. høiere end igaar. - Fra Frankerig meldes: at det lige ned til Strasborg har regnet næsten hverDag saa Sæden har spiret paa Marken og er ind kjørt vaad i Laderne, at den ny Hvede ikke kan bruges uden at den blandes med den Gamle, og at tør Hvede, især til Saaekorn, vil stige meget i Prisen. Overhovedet - tilføies der fra Hamburg: synes en almindelig Stigen i Kornpriserne at være i Vente, især da Udførselen til det sorte Han nu er ophørt og mange Egne i det sydlige Europa have lidt stærkt at Tørke.
Den Nord-Cimbriske Tilskuer, 1828-08-29
Udenlandsk. J Aarhuus hersker i disse Dage betydelige Opkjøb af Kornvare, i Særdeleshed Hvede og Havre, hvilket sidste allerede betales med 12 a 13 Mk. T.
Den Nord-Cimbriske Tilskuer, 1828-08-29
Deres kongelige Høiheder Prindsesse Wilhelmine Maries og Prinds Frederik CartChristians høie Formællingsfest er nu bestemt at skulle finde Sted i Begyndelsen af Novbr. d. A. man nævner den 7de). Vielses-Cantaten er sat Musik af Schal, hvorimod Weyse componerer Musikken til en Cantate af Guldberg, som Dagen efter Vielsen vil blive opført i Trinitatis Kirke. FestForestillingen paa det kongl. Theater vil blive opført den paafølgende Torsdag; Kuhlau componerer Mu fik til det af Heiberg skrevne Stykke, hvori efter Forlydende, ogsaa Meloderne til nogle gamle Kjæmpeviser vil blive benyttede.
Den Nord-Cimbriske Tilskuer, 1828-08-29
J disse Dage er Thorvaldsens fire runde Basreliefs, forestillen de: Jupiter, som af Nemesis som lader sig forelæse Menneskenes Gierninger I Retfærdighedens Symboll; Minerva, der bringer Liv i det af Prometheus forfærdigede Leermenneske I Symborpaa Videnskabeligheds oplivende Aand; Hede, som rækker den i Olympen optagne Hercules Nectarskaalen Symbol paa den foryngede Kraft, og Æskulap og Hygæa (Sundhedens Symbol) - blevne opstillede paa deres Plads paa Slottets Facade.
Den Nord-Cimbriske Tilskuer, 1828-08-29
Vore berømte Lærde, Brødrene Statsraad og Prof. Ørsted, og Kunstnerparret Werschall, kom den 14. D. med Dampskibet Prinds Carl igjen tilbage til Kjøbenhavn fra deres Reise til Norge.
Den Nord-Cimbriske Tilskuer, 1828-08-29
J norske Morgenblad hedder det fra Christiania; Saavel de herværende juridiske Embedsmænd, som Universitetets Studerende havde ønsket at give Hr. Etatsraad Ørsted Beviis paa den Høiagtelse, hvoraf de følte sig gjennemtrængte for denne store Lovkyndige. Hr. Etatsraadens korte Ophold tillod ikke at realisere denne Jdee; men man glædede sig til at det ei vil være sidste Gang han besøger Norge.
Den Nord-Cimbriske Tilskuer, 1828-08-29
Kbhavns Havnepriser den 16. Aug. 1828. Hvede 6 Rbd. - Mk. - s. a 6 Rbd. 3 Mk. - s. Rug, 3 Rbd. 4 Mk. - s. a 3 Rbd. 5 Mk. - s. Byg 2 Rbd. 2 Mk. 8 s. a 2 Rbd. 4 Mk. - s. Havre 1 Rbd. 4 Mk. 8 s. a 2 Rbd. - Mk. - s. Ærter 4 Rbd. 3 Mk. - pr. Tønde.
Den Nord-Cimbriske Tilskuer, 1828-08-29
Kjøbenhavns Børs, den 22. August. Cours. Hamb. 2 M., a vista 214. Spec. 217. Specier solgtes til 13 Mk. 1/4 1/2 s. BankDisconto 4 pCt. Norske Speciessedler pr. 100 Specier 155 1/2 a 156 Rbd. Sedler. 4 pCt. kgl. Obligationer (uden Renter) 86 a 86 1/2 Rbd. Sedler. Dito dito 80 1/2 i Banco. Nationalbank-Obligationer (af Laanet 4de Febr. 1820) 102 Rbd. r. Sølv. Dito dito 110 3/4 Rbd. Sd.
Den Nord-Cimbriske Tilskuer, 1828-08-29
Døde. Smakkegaard ved Gjentofte: Birgitte C. Lund. Steenbye Mølle: Skipperenken Birgitte C. Wold. Odense : Ven Opsigtsfører C. Kreiberg, 31 Aar. Hjørring: Catechet J. M. Hertz. Schallerup Præstegaard; Pastor P. D. Gunst, 46 Aar. Aarhuus. Jfr. C. C. Bidsted.
Den Nord-Cimbriske Tilskuer, 1828-08-29
Ledige Embeder. Under det danske Cancellie: Adslev og Missing Sogn nekald i Aarhuus Stift, 169 Rbd. - Ruberg og Maarun Sognekald i Aalborg Stift, 125 Rbd. Det er iblandt de Kald, som ere forundte særdeles Lettelser i Skatter.
Den Nord-Cimbriske Tilskuer, 1828-08-29
Befordringer og Afgantz. Under det danske Cancellie: Den 6te August er Cand. theol. N. Børm beskikket til ordineret Catechet ved den tydske Menighed til St. Petri Kirke i Kjøbenhavn. Den 15de, ordineret Catechet og første Lærer ved Borgerskolen i Viborg, D. P. Lund, til Sognepræst for Hyllested Menighed i Sjælland; Sognepræst for Ruberg og Maarup Menigheder i Aalb. Stift, F. M. Lund, til Sognepræst for Skrydstrup Menighed i RibeStift; afskediget Captain ved Hs. Majestæts Livcorps, LandsOverrets= samt Hof= og Stadsrets=Procurator P. F. Weidemann, til Justitsraad; Exam. juris P. J. Arboe til Procurator ved samtlige Retter i Sjællands Stift; dog Høiesteret Overadmiralitets=Retten, Lands=Overretten, samt Hof= og Stadsretten og øvrige Retter for Kjøbenhavn derunder ikke indbefattede.
Den Nord-Cimbriske Tilskuer, 1828-08-29
Ved Tallotteriets 1163.
Den Nord-Cimbriske Tilskuer, 1828-08-29
(Trækning i Kbhavn udkom, 40. 30. 51. 57. 2.
Den Nord-Cimbriske Tilskuer, 1828-08-29
Avertissements. Efter Begjæring af Lloyds-Agent Hr. ConsuP. Nisson hersteds, bliver Onsdagen den 3die September førstkommende og følgende Dag, om Formiddagen Klokken 10 afholdt offentlig Auction paa Fæbersted Strand over Skraaget og Takkelagen af den der den 24de Dennes indstrandede engelske Skonnert Hope kaldet, ført af Capitain John Blondett, samt over den havarerede Deel af bemeldte Skibs Ladning, bestaaende af circa 100 Skpd. meer og mindre af Søevand beskadiget St. Petersburgreen Hamp. Det tilføies, at der bortsælges 2de meget gode Jis touge eller Kjettinger, et ganske nyt Ankertou- og at nogle af Seilene ere aldeles ubrugte. Auctions-Conditionerne erfares paa AuctionsStedet. Thisted, den 26de August 1628. Lützhøft.
Den Nord-Cimbriske Tilskuer, 1828-08-29
Ved Proclama, der vil blive læst inden vedkommende Retter, ere Alle og Enhver som formene at have Noget at fordre Stervboet efter afgangne Sognepræst til Kollerup, Hjortdals- og Skræm Sognes Menig fieder Andreas Brahe Birch indkaldte med 12 Ugers Varsel til at anmelde og beviisliggjøre deres Krav for undertegnede Skifteforvalter.
Den Nord-Cimbriske Tilskuer, 1828-08-29
En Skiftesamling i Boet afholdes i Kollerup Præstegaard Tirsdagen den 23de September förstkommende om Middagen Kl. 12, og ansees de derfra Udeblivende at samtykke i hvad de Mødende og Skifteret, ten maatte beslutte. Hann Herredernes Contoir paa Aagaard. den 23de Augustii 1828. Kjer.
Den Nord-Cimbriske Tilskuer, 1828-08-29
Blandinger. Den 11te Juli har Skuespiller Dertinger i München skjaaret Halsen over paa sig. Dagen før Selvmordet havde han kjøbt en ny Lommekniv. Paa hans Bord fandtes et Blad Papiir med de Ord: Giv mig Kraft til at fuldende.
Den Nord-Cimbriske Tilskuer, 1828-08-29
En Hurtigløber som nylig viste sin Kunst i Pratteren i Wien ved at løbe med Hjelm, Kyras og svære Støvler, opfyldte rigtignok sit Løvte, men døde nogle Timer efter at han fuldendt sit Løb.
Den Nord-Cimbriske Tilskuer, 1828-08-29
Den 20de Juli, om Aftenen imellem Kl. 8 og 9, bleve Byerne Rastorf og Schwanenstadt, i Nærheden, af Linz, hjemsøgte af en frygtelig Orcan. Barometret var iforveien sjunken ned til Storm, og Thermometret stegen saa høit, at der næsten slet ingen Qvik sølv mere var i Kuglen. J en heel Time vedvarede dette der i Egnen mageløse Uveir, med uophørlig Lyn og Torden. Kun af dets Virkninger kan man forestille sig dets Hæftighed. Jntet Træ var bleven forskaanet. Ege, Bøge og Linder, som havde trodset, Aarhundreder, vare enten knækkede midt over, rykkede op med Roden, eller ogsaa blevne alle deres Grene, berøvede. Hele Skoven fra Traunfalle ned til Pauraligner en uhyre Forhugning. Regnen har ogsaa saaledes nedpidsket alt Korn og Markfrugter, at ingen Hagel kunde have ødelagt det værre.
Den Nord-Cimbriske Tilskuer, 1828-08-29
Den norske Patriot Hr. Christie, som allerede flere Gange har været valgt til Præsident for Storthinget, har Hans svenske Majestæt formelig tilbuden den første Post i Kongeriget som Statsminister for Norge med Ophold i Stockholm; men han har afslaaet det, og derimod modtaget Overtoldinspecteurposten i Bergen. - Det nyere Conversationsblad, som udgaves i Stockholm, er bleven forbudt, formedelst en Artikkel om Constitutionsfesten i Norge den 17de Mai.
Den Nord-Cimbriske Tilskuer, 1828-08-29
J Stade er nylig død en Kone som blev 107 Aar gl., og i det Dusseldorfske En som blev 113 Aar.
Den Nord-Cimbriske Tilskuer, 1828-08-29
Til Rigshospitalet i Christiania kom der for en 3 Ugers Tid siden med Dampskibet Constitutionen en Person fra Christiansand som i nogle og 30 Aar havde været holdt for Fruentimmer og førte ogsaa fra Daaben af Navnet Karen Jørgensdatter, men kom til, ifølge det medicinskechirurgiske Facultets Undersøgelser og Erklæring, at reise tilbage som Mandfolk. Efterretningen tilføier: "Hvorledes mon det nu skal forholde sig med det døbte Navn, Og hvorledes mon han, der i saa mange Aar har befattet sig med qvindelige Sysler, nu herefter vil finde sig i at være Mandfolk;
Den Nord-Cimbriske Tilskuer, 1828-08-29
J Stockholms Post- og Juriks=Tidningen af 5te Dennes læses Følgende: "J Ersnæs By, Lulen Sogn, har en blind Bonde under Arbeide paa Jords Oprydning stødt i en Steenhob paa en Spand, som han omhyggeligen bevarede i sin Trøie, og dermed begav sig hjem. Nogle Arbeidere, som tækkede en Terskeloe i Nærheden, saae dette, og en af dem sprang strax hen til den blinde Bonde, og spurgte ham om, hvad han havde fundet. Bonden modtog ham med hæftige Slag af en Kjep og sagde, at det ikke kom Nogen ved, hvad han bar i sin Trøie. Det kom til Haandemæng, hvorunder Spanden faldt paa Jorden og aabnedes, og et Sølvbæger af omtrent 25 Lod faldt ud deraf, efter Klangen formodes, at der var Sølvmynt, der. Den Blinde bemægtigede sig alligevel siden det Hele, og gik hjem dermed. Det er nu angivet for vedkommende Kronfoged, og Sagen undersøges ved Domstolen.
Den Nord-Cimbriske Tilskuer, 1828-08-29
En Mand i Brüssel, som for 35 Aar siden var fulgt med Østerrigerne paa deres Hjemtog, og som man troede død for længe siden, er i denne Tid kommen tilbage og har fundet sin Kone som Enke efter hendes anden Mand og gift med med den Tredie.
Den Nord-Cimbriske Tilskuer, 1828-08-29
Indenlandsk. Jfølge Circulair-Skrivelse fra den kongelige Generalpostdirection til samtlige kongl. Postcontoirer i Danmark forklares og bestemmes den de kongelige Postmestere ved Forordningen af 17de Juni 1771. dens 15de Artikel givne Bemyndigelse til, i Afsenderens eller Modtagerens Overværelse selv at aabne de med Posten under Paategning K. T. forsendende, Breve, som der maatte haves Mistanke om enten at være urigtige eller indeholde andre private Breve, derhen, at saadan Aabning maa, forsaavidt Breve, fra de kongelige Collegier, Overretter, Directioner, Commissioner eller Øvrigheder angaaer, alene skee i den Hensigt at forvisse sig om, hvorvidt der i saadanne Breve maatte være indsluttede private Brev eller Documenter private Personer tilhørende og vedkommende, men uden nogensomhelst Læsning af Brevets Jndhold, samt iøvrigt paa den Maade, at vedkommende Postmester skal forlange Brevene aabnede i sin Overværelse paa Postcontoiret af dem, til hvilke de ere bestemte eller disses Befuldmægtigede. Findes der da i bemeldte med K. T. betegnede Breve enten private Breve, eller Documenter tilhørende eller vedkommende, blive saadanne Indlæg at tilbageholde. og at indsende til Generalpostdirectionen til videre anordningsmæssig Behandling. Det er imidlertid en Selvfølge, at saadan Foranstaltning hverken maa anvendes paa Breve fra og til Personer af det kongl. Huus samt Stadtholderen i Hertugdømmene eller paa Breve til de kongl. Collegier eller Directioner, som have umiddelbar Forestilling til Kongen og føre det store kongelige Segl.
Den Nord-Cimbriske Tilskuer, 1828-08-29
Ligesom det allerede i længere Tid har være foranstaltet, at man fra Stæderne i Jylland Norden, for Aarhuus, saalænge Smakkefarten er aaben, har kunne, naar Afsenderne udtrykkeligt forlangte Saadant, forsende Pakkepostsager, med Undtagelse af Pengebreve og Myntforsendelser, over Aarhuus og Kallundborg til Holbek, Roeskilde og Kjøbenhavn, samt omvendt, saaledes er denne Bestemmelse nu ogsaa udvidet til Stæderne sønden for Aarhuus.
Den Nord-Cimbriske Tilskuer, 1828-08-29
For de Pakkepostsager, der saaledes forsendes over Kallundborg og Aarhuus, har det allernaadigst behaget Hs. Majest. Kongen at tillade, at der indtil videre maa gives en Nedsættelse i Fragten af det Halve af hvad der efter de nu for Tiden gjældende Taxter vilde blive at erlægge.
Den Nord-Cimbriske Tilskuer, 1828-08-29
Efter Cancellie-Circulair-Skrivelse af 12te Aug. sidstl. maa, naar Skatteydere af vedkommende Authoritetet meddeles Henstand med Betalingen af kgl. Skatter og andre Afgivter, derunder ikke forstaaes, Brandcontingenten, med mindre saadant udtrykkelig er nævnt.
Den Nord-Cimbriske Tilskuer, 1828-08-29
I Kjøbenhavns flyvende Post fortsættes nu atter de bekjendte Silhouetter af Prof. J. Smidth, som baade ere caractiserende og kryddrede med ægte Vid og Lune. De sidst regnede ere: "den Forsigtige og Rappenskralden.
Den Nord-Cimbriske Tilskuer, 1828-08-29
Kjøbenhavnsposten fortæller, at der fra Horsens vil udkomme et tydsk Tidsskrift, nærmest beregnet paa Hertugdømmerne, af hvilket et Heelark skal udgaae ugentlig og føre Navn af Dania. Hr. Julin-Fabricius nævnes, som Sammes Redacteur.
Den Nord-Cimbriske Tilskuer, 1828-08-29
Møllersvend Søren Rasmussen i Pot-Mølle ved Frysenborg, har opfundet en ny Indretning ved Pilleqværnen, saaledes at den, ligesom en Rugqværn, kan passe sig selv, da den ved denne Indretning kan forandtes, baade til at pille Kornet meget eller lidet, ligesom man vil, og det saa nøie, at ingen Møllersvend kan passe den bedre. Denne Indretning kan ikke koste meere, end fra 15 til 30 Rbd.
Den Nord-Cimbriske Tilskuer, 1828-08-29
Hr. P. Wodskou har, dateret Pedershaab ved Hiørring, den 1ste August 1828, ladet indrykke følgende Avertissement i Aalborg Avis: "Den af Regjeringen forlangte Forlængelse af Tilladelsen til at practicere, er under 5te d. M. nægtet, hvilket herved offentliggjøres for at forebygge Tvang ved unyttig Uleilighed af Almuen."
Den Nord-Cimbriske Tilskuer, 1828-08-29
Fra Hr. Pastor emeritus Faber udkommer i Slutningen af Aaret en Nytaarsgave som skal hedde, Skrædersaxen, og indeholde hvad baade kan more det respective Laug og Andre udenfor dette.
Den Nord-Cimbriske Tilskuer, 1828-08-29
Den 7de Dennes passerede en Skypumpe af betydelig Størrelse over Ærøe. Den begyndte at sænke sig over Marstal, hvor den paa et meget smalt Strøg gik saa dybt, at den rev endeel Tagsteen af Præstegaarden og slog en Dør itu hos Kirkeværgen. Paa Søen nærmede den sig et Par Gange Havfladen, som derved kom i en stærk brusende Bevægelse. Da Skypompens Basis nærmede sig den langelandske Kystophvirvledes Smaastene og Gruus af den flade tilstørdende Halsnød Mark, nogle Favne op i Landet. Strax efter faldt en saadan Styrterregn, at den vel kunde bære Navn af Skybrud, over det Strøg af Langeland, som Skyen nærmest passerede.
Den Nord-Cimbriske Tilskuer, 1828-08-29
Den 18de Dennes, om Formiddagen, havde man i Nibe og Omegn en voldsom Storm, som ved en Udflyttergaard fra Thaarup kastede en ny opbygget Lade saa voldsomt om, at 4 Arbeidere derved mere eller mindre bleve beskadigede.
Den Nord-Cimbriske Tilskuer, 1828-08-29
Tirsdagen den 19de Dennes skulde tvende af Kronborg Fæstnings Slaver, Johan Christophersen og Christian Sørensen, halshugges paa Glacien, fordi den Ene havde overfaldt med 5 Knivstik en af sine Medskaver, og den Anden ligeledes jaget en Kniv i en afJustitssergeanterne; skjøndt ingen af de Overfaldne ere døde af Saarene. Den ene af Forbryderne beklager blot, at han skal have den Ærgrelse, at den, som han vilde have ombragt, skal være Vidne til hans Udgang af Verden.
Den Nord-Cimbriske Tilskuer, 1828-08-29
J Voldsted Bye er greben og indbragt til Nibe en fra Kolding Arrest udbrudt farlig Forbryder, Joh. Fr. Juul, eller, som han almindelingen kaldes, Johannes Axelsen.
Den Nord-Cimbriske Tilskuer, 1828-08-29
Den 13de Novbr. f. A. er paa Strandar Kirkes Forstrand, paa Island, opdreven et synderslaaet Vrag af et lidet Fartøi, hvis Navn eller Hjemstavn ikke vides, da ingen Skibspapirer eller Andet er fundet, hvoraf Oplysning kunde hentes, end et opdrevet Stykke sort Fiel, paa hvilket der med gule Bogstaver var malet: "Kjøbenhavn."
Den Nord-Cimbriske Tilskuer, 1828-09-02
Udenlandsk.
Den Nord-Cimbriske Tilskuer, 1828-09-02
Rusland, Tyrkiet og Grækerland. Man vil formodentlig ikke i nogen Tid erholde Efterretning om vigtige Operationers Foretagelse. af den russiske Armee for Schumla, da der skrives fra Bucharest under 4de August : at det synes som man vil oppebie General Roths Forening med det 2det Armeecorps, da Tyrkernes Stridskræfter, i Schumla ere stærkere end man formodede. Den siges ogsaa, at Krigen har antaget en meget blodig Caracteer, og at der paa begge Sider bliver fægtet med et hidtil ubekjendt Raserie, og ingen Pardon bliver givet; Tyrkerne skjære Hovedet af de Fangne, og Russerne hugge dem ned. General Geismar, som staaer for Kalafat og opererer mod Paschaen af Widdin, skal paa hans indstændige Anmodning allerede have faaet 6000 Md. Forstærkning, da han frygtede for at Tyrkerne i Widdin, der allerede vare stegne til 30,000 Md. ville gribe til det Offensive. Flere tusinde Bønder ere allerede passerede Donauen for at arbeide paa Forskandsningerne for Schumla og Silistria, Bombardementet for det sidste Sted bliver dreven med Kraft og man har den 21 og 22de hørt Kanontordenen, selv i Bucharest; Storfyrste Michael leder Beleiringen for Silistria; og de russiske Garder have faaet befaling til, saa hurtigt som muligt at paaskynde deres Reise til Bulgarien. Det heed i Odessa den 2den August, at der skal være forefalden en betydelig Fægtning ved Kolodschi med Tyrkerne, og at de russiske Tropper siden have anlagt Forskandsninger ved Bazardschik; i de sidste Beretninger fra Hovedarmeen for Schumla, omtales dette imidlertid ikke, de naae dog til 8de August og deri meldes, at Schumla var indsluttet, og da man ventede at Beleringen ville vare nogle Uger, var Keiser Nicolaus afreist, for i egen Person at recognisere Fæstningen Varna, hvor Fyrst Mentschikow den 2den August havde fordrevet Fjenden, fra Høiderne omkring Fæstningen, og havde indtaget en høist fordeelagtig Stilling. Paa denne Dag tabte Fjenden en Fane og meget Mandskab; blandt de Døde var Anføreren for det fjendtlige Rytterie. Tyrkernes Tilbagetog skede saa hurtigt, at deres hele Bagage, Levnedsmidler a. bleve efter paa Pladsen. Vi havde 1 Død og 7 Saarede.
Den Nord-Cimbriske Tilskuer, 1828-09-02
Den 5te Aug. ankom Keiseren med en Forstærkning fra Hovedarmeen til Varna, hvorpaa Høis. recogniserede Beleringscorpsets Stilling, og begav sig derpaa ombord paa Flaaden, under Admiral Greigh, som var ankommen for Varna og bestaaer af 8 Linieskibe, 5 Fregatter og nogle mindre Fartøier, der havde en Brigade inde af de Tropper, der vare blevne brugte ved Anapas Jndtagelse; og som allerede her igjen ere landsatte. Efterat Hs. Maj. Keiseren havde meddeelt den Høistcommanderende, Fyrst Mentschikow, Jnstructioner for Varnas Beleiring, afseilede han om Aftenen med Fregatten Flora til Odessa, hvor Høisamme ankom den 8de August. Der skrives fra Breslau, at Breve fra Warschan melde at de polske Tropper, skulle have faaet Marschordre. General Sackens Reserve=Armee er ved nye Udskrivninger voxet til 100,000 Mand. Den forenede polske og lithaulske Armee, for hvilken Storfyrst Constantin er Generallissimus, bestaaer, foruden Depoterne, at 90,000 Pd., den Finlandske Armee af 36 til 40,000 Md. og Regimenterne i Leiren ved Sarskojeselo af 24,000 Pd., saa at Rusland har Tropper no endnu at kunne disponere over, foruden dem, der allerede ere i Activitet. - Fra Constantinopel skrives under 26de Juli, at man glædede sig der ved adskillige heldige Fægtninger, som de tyrkiske Tropper skal have havt med Russerne. Saaledes skulle disse den 7de Juli, efter et hidsigt Angreb være drevne tilbage med et Tab af 1500 Mand. Den følgende Dag skulle Russerne have fornyet Angrebet; men atter være tilbagedrevne. Samme Dag skal et Slag have fundet Sted ved Kalafat med et russisk Corps paa 15,000 Pd. og 20 Kanoner, hvori Russerne efter en 5 Timers haardnakket Kamp og et Tab af 2000 M. have maattet rømme Valdpladsen.
Den Nord-Cimbriske Tilskuer, 1828-09-02
Den 10de skal atter en Fægtning have existeret, hvorved Russerne ere komne til Kort, og have tabt 600 Mand og 1 Stabsofficeer. Ved Varna skal den 20de Juli være forefalden en hæftig Kamp, og den russiske Flaade skal paa samme Tid have forsøgt et Angreb fra Søsiden; men begge Deele, være afslaaet, og det endog med Tab af 5000 Md. og Russerne derpaa have trukket sig tilbage til Bazardschik, (heraf er formodentlig kun Halvedelen. sandt, men imidlertid seer man at Russerne have fundet mere Modstand end de ventede). Fremmede Jngenieurer ere skikkede til Balkan, for at undersøge og befæste alle Puncter, som ere dertil skikkede, og befaling er udgaaet til at sætte alle christelige Bønder i Reqvisition og have et vaagent Øiemed dem, og deres Koner og Børn ere paa Storherrens befaling sendt til Lille Asien som Gidsler.